આપણું ધ્યેય સિદ્ધ કરવા વળી ચાર ચરણની સાયકલ શરૂ થાય છે. આ નમૂનો છે. સૌથી અનિવાર્ય છે કે એના વિશે વિચારવાનું અને અમલમાં મૂકવાનું ક્યારેય ચૂકવું નહિ. 20મી સદીમાં આપણે મલેરિયા અને ટ્યુબરક્યુલોસિસ સાથે જે કર્યું તેનું પુનરાવર્તન ન કરવું. એમાં આપણે એની જટિલતા સાથે હાર સ્વીકારી લીધી અને ખસી ગયા. પ્રશ્નને તપાસ્યા પછી અને એનો ઉપાય શોધ્યા બાદ અંતિમ ચરણ છે તમારા કાર્યની આંકણી કરવી અને એની સફળતાઓ અને નિષ્ફળતાઓને અન્યો સાથે સહિયારવી જેથી તેઓ એમાંથી કંઈક શીખે. તમારી પાસે સ્પષ્ટ માહિતી સાથેના આંકડા હોવા જોઈએ. તમે બતાવી શકતા હોવા જોઈએ કે કાર્યક્રમ અંતર્ગત લાખો વધુ બાળકોને રસી મુકાઈ છે. આ બિમારીથી મરતાં બાળકોનો આંક ઘટ્યો હોવો જોઈએ. આ માત્ર કાર્યક્રમની સફળતા માટે નહિ પણ મોટાં ઉદ્યોગગૃહો અને સરકાર પાસેથી વધુ નિવેશ મેળવવા માટે પણ જરૂરી છે.